ಸರ್ಕಾರಕ್ಕೆ ಬೆಂಬಲ ಎಂದ ಮಲ್ಲಿಕಾರ್ಜುನಗೆ ಅನಾಮಧೇಯ ಕರೆ ಮೂಲಕ ಆಕ್ರೋಶ ಬೆಂಗಳೂರು: ಎಸ್.ಸಿ, ಎಸ್.ಟಿ ಸಾರಿಗೆ ನೌಕರರ ಸಂಘದ ಪ್ರಧಾನ ಕಾರ್ಯದರ್ಶಿಗೆ ಅನಾಮಧೇಯ ಕರೆ ಮಾಡಿದ ಕೆಲವರು ಆಕ್ರೋಶ ಹೊರಹಾಕಿರುವ ಘಟನೆ ನಡೆದಿದೆ. ಕೆಲವು ಕ್ಷಣಗಳ ಹಿಂದಷ್ಟೇ ಸರ್ಕಾರಕ್ಕೆ ಬೆಂಬಲ ನೀಡುತ್ತೇವೆಂದು ಎಸ್.ಸಿ, ಎಸ್.ಟಿ ಸಾರಿಗೆ ನೌಕರರ ಸಂಘದ ಪ್ರಧಾನ ಕಾರ್ಯದರ್ಶಿ ಮಾಧ್ಯಮಗಳ ಮುಂದೆ ಹೇಳಿಕೆ ನೀಡಿದ್ದರು. ಈ ಹಿನ್ನೆಲೆ ಅನಾಮಧೇಯ ದೂರವಾಣಿ ಕರೆ ಮಾಡಿ ಮಲ್ಲಿಕಾರ್ಜುನ ವಿರುದ್ಧ ಆಕ್ರೋಶ ಹೊರಹಾಕಿದ್ದಾರೆ ಎನ್ನಲಾಗಿದೆ. ಅಲ್ಲದೇ ಇಲ್ಲಿ ಎಲ್ಲರೂ ಪ್ರತಿಭಟನೆ ನಡೆಸುತ್ತಿದ್ದಾರೆ, ನೀವು ಕೊಟ್ಟಿರೋ ಬೆಂಬಲ ವಾಪಸ್ ಪಡೆಯಿರಿ, ಹೀಗೆ ನೀವು ಮಾಧ್ಯಮಗಳ ಮುಂದೆ ಹೇಳಿ ಪ್ರತಿಭಟನೆಯ ದಿಕ್ಕು ತಪ್ಪಿಸಬೇಡಿ ಎಂದು ಆಕ್ರೋಶ ಹೊರಹಾಕಿದ್ದಾರೆ ಎನ್ನುವ ಮಾಹಿತಿ ಇದೆ. ಮಲ್ಲಿಕಾರ್ಜುನ ಅವರು.. ಕೋವಿಡ್ ಸಮಯದಲ್ಲಿ ಹೀಗೆ ಮುಷ್ಕರ ಮಾಡುವುದು ಸರಿಯಲ್ಲ.. ಸರ್ಕಾರ ಬಹುತೇಕ ಬೇಡಿಕೆಗಳಿಗೆ ಒಪ್ಪಿದ ಮೇಲೂ ನೌಕರರು ಮುಷ್ಕರ ಮುಂದೂಡಿರುವುದು ಒಳಿತಲ್ಲ. ನಾವು ಈ ಕ್ಷಣದಿಂದಲೇ ಬಸ್ಗಳನ್ನು ರಸ್ತೆಗೆ ಇಳಿಸುತ್ತೇವೆ.. ಸರ್ಕಾರಕ್ಕೆ ಬೆಂಬಲಿಸುತ್ತೇವೆ ಎಂದು ಹೇಳಿದ್ದರು.